CELEX: 62016CN0369
Language: et
Date: 2016-07-05 00:00:00
Title: Kohtuasi C-369/16 P: Iirimaa 5. juulil 2016 esitatud apellatsioonkaebus Üldkohtu (esimene koda, laiendatud koosseis) 22. aprilli 2016. aasta otsuse peale kohtuasjas T-69/06: Aughinish Alumina Ltd versus Euroopa Komisjon

10.10.2016   
            
            
               ET
            
            
               Euroopa Liidu Teataja
            
            
               C 371/2
            
         Iirimaa 5. juulil 2016 esitatud apellatsioonkaebus Üldkohtu (esimene koda, laiendatud koosseis) 22. aprilli 2016. aasta otsuse peale kohtuasjas T-69/06: Aughinish Alumina Ltd versus Euroopa Komisjon
   (Kohtuasi C-369/16 P)
   (2016/C 371/02)
   Kohtumenetluse keel: inglise
   
      Pooled
   
   
      Apellant: Iirimaa (esindajad: E. Creedon, T. Joyce, Senior Counsel P. McGarry)
   
      Teised menetlusosalised: Aughinish Alumina Ltd, Euroopa Komisjon
   
      Apellandi nõuded
   
   Apellant palub Euroopa Kohtul:
   
               —
            
            
               tühistada kohtuotsus;
            
         
               —
            
            
               tühistada otsus (1);
            
         
               —
            
            
               mõista kohtukulud välja komisjonilt.
            
         
      Väited ja peamised argumendid
   
   Iirimaa esitab hagi põhjendamiseks neli väidet:
   
               a)
            
            
               Üldkohtu otsus on õiguslikult väär asjaolude osas, mille kohta kohus leidis, et õiguskindluse põhimõte ei olnud kohaldatav ja/või Iirimaa ning Aughinish Alumina Ltd ei saanud sellele tugineda, vaatamata komisjoni andestamatule viivitusele vaidlustatud otsuse vastuvõtmisel.
            
         
               b)
            
            
               Üldkohus on rikkunud õigusnormi, kuna leidis, et õiguspärase ootuse põhimõtet ei ole rikutud, hoolimata tuvastusest, et komisjoni uurimisega viivitamine oli põhjendamatu ja andestamatu.
            
         
               c)
            
            
               Üldkohus on teinud vea, kui leidis, et kõnesolev abi „vastas abikavale“ nagu see on määratletud nõukogu määruse (EÜ) nr 659/1999 (2) artikli 1 punktis d; lisaks tegi Üldkohus vea, kui leidis, et määruse (EÜ) nr 659/1999 artiklis 15 ette nähtud aegumistähtaeg hakkas kulgema alates iga Aughinish Alumina Ltd teostatud mineraalõli impordi kuupäevast.
            
         
               d)
            
            
               Üldkohus on teinud vea, kuna keeldus hagi vastu võtmast põhjusel, et abi võis määratleda ühinemiseelse abina.
            
         
      (1)  2006/323/EÜ: komisjoni 7. detsembri 2005. aasta otsus, Prantsusmaal Gardanne'i piirkonnas, Iirimaal Shannoni piirkonnas ja Itaalias Sardiinias alumiiniumoksiidi tootmisel kütusena kasutatava mineraalõli aktsiisimaksust vabastamise kohta (teatavaks tehtud numbri K(2005) 4436 all) (ELT L 119, lk 12).
   
      (2)  Nõukogu 22. märtsi 1999. aasta määrus (EÜ) nr 659/1999, millega kehtestatakse üksikasjalikud eeskirjad EÜ asutamislepingu artikli 93 kohaldamiseks (EÜT L 83, lk; ELT eriväljaanne 08/01, lk 339).